Provizorisks budžeta grozījumu projekts Nr. 3 eiropas kopienu 2006. gada vispārējam budžetam - Vispārējais ieņēmumu pārskats - Ieņēmumu un izdevumu pārskats pa iedaļām - III iedaļa : Komisija - VIII iedaļa, B daļa : Eiropas datu aizsardzības uzraudzītājs /* SEC/2006/0633 galīgā redakcija */





[pic] | EIROPAS KOPIENU KOMISIJA | Briselē, 22.5.2006 SEC(2006) 633 galīgā redakcija PROVIZORISKS BUDŽETA GROZĪJUMU PROJEKTS Nr. 3 EIROPAS KOPIENU 2006. GADA VISPĀRĒJAM BUDŽETAM VISPĀRĒJAIS IEŅĒMUMU PĀRSKATS IEŅĒMUMU UN IZDEVUMU PĀRSKATS PA IEDAĻĀM III iedaļa – Komisija VIII iedaļa, B daļa – Eiropas datu aizsardzības uzraudzītājs (iesniegusi Komisija) PROVIZORISKS BUDŽETA GROZĪJUMU PROJEKTS Nr. 3EIROPAS KOPIENU 2006. GADA VISPĀRĒJAM BUDŽETAM VISPĀRĒJAIS IEŅĒMUMU PĀRSKATS IEŅĒMUMU UN IZDEVUMU PĀRSKATS PA IEDAĻĀM III iedaļa – Komisija VIII iedaļa, B daļa – Eiropas datu aizsardzības uzraudzītājs Ņemot vērā: - Eiropas Kopienas dibināšanas līgumu un jo īpaši 272. pantu; - Eiropas Atomenerģijas kopienas dibināšanas līgumu un jo īpaši tā 177. pantu; - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, Eiropas Komisija ar šo budžeta lēmējinstitūcijai piedāvā provizorisku 2006. gada budžeta grozījumu projektu Nr. 3 to iemeslu dēļ, kas izklāstīti paskaidrojuma rakstā. SATURS PASKAIDROJUMA RAKSTS 4 1. Ievads 4 2. III iedaļa (Komisija) 4 2.1. Eiropas GNSS uzraudzības iestāde 4 2.2. Eiropas Aviācijas drošības aģentūra 6 2.3. Eiropas Aģentūra operatīvās sadarbības pārvaldībai pie ārējām robežām 7 3. VIII iedaļa, B daļa (Eiropas datu aizsardzības uzraudzītājs) 8 KOPSAVILKUMA TABULA PA FINANŠU PERSPEKTĪVAS POZĪCIJĀM 9 VISPĀRĒJAIS IEŅĒMUMU PĀRSKATS IEŅĒMUMU UN IZDEVUMU PĀRSKATS PA IEDAĻĀM Vispārējais ieņēmumu pārskats un ieņēmumu un izdevumu pārskats pa iedaļām ir nosūtīti atsevišķi, izmantojot SEI-BUD sistēmu. Vispārējā ieņēmumu pārskata un ieņēmumu un izdevumu pārskata pa iedaļām angļu valodas versija ir pievienota budžeta pielikumam informatīvā nolūkā. PASKAIDROJUMA RAKSTS 1. IEVADS Šis provizoriskais budžeta grozījumu projekts ietver četrus elementus: trīs attiecas uz grozījumiem III iedaļā (Komisija) un viens uz VIII iedaļas B daļu (Eiropas datu aizsardzības uzraudzītājs), konkrēti: - Eiropas Globālās satelītnavigācijas sistēmas (GNSS) uzraudzības iestādes stiprināšana, ņemot vērā atsevišķu kopuzņēmuma Galileo darbību nodošanu šai iestādei; - Eiropas Aviācijas drošības aģentūras personāla palielināšana, ņemot vērā standartizācijas pārbaužu programmu; - Eiropas Aģentūras operatīvās sadarbības pārvaldībai pie ārējām robežām personāla palielināšana; - apropriējumu palielināšana Eiropas datu aizsardzības uzraudzītājam budžeta pozīcijā B- 1 1 7 5 „Rakstiskās un mutiskās tulkošanas izmaksas”. 2. III IEDAļA (KOMISIJA) 2.1. Eiropas GNSS uzraudzības iestāde Eiropas GNSS uzraudzības iestādi izveidoja ar Padomes 2004. gada 12. jūlija Regulu (EK) Nr. 1321/2004[2] par Eiropas satelītu radionavigācijas programmu vadības struktūru izveidi. Uzraudzības iestādes uzdevumi ir noteikti Regulas Nr. 1321/2004 2. pantā. Konkrēti, tā piešķir koncesiju privātam sistēmas koncesionāram un slēdz koncesijas līgumu ar koncesionāru. Uzraudzības iestāde tiek pakāpeniski veidota kopš 2005. gada vasaras un būs pilnībā darbspējīga 2006. gadā. Kopuzņēmumu Galileo izveidoja, lai sekmīgi pabeigtu programmas izstrādes posmu, un tā pastāvēšanas ilgums bija aprēķināts atbilstoši šā posma ilgumam, kas sākotnēji bija plānots no 2002. līdz 2005. gadam, bet kas ir pagarināts līdz 2008. gadam. No kopuzņēmuma Galileo pašreizējiem statūtiem izriet, ka uzņēmums savu darbību beigs tikai 2008. gada beigās, kas nozīmē apmēram trīs gadus ilgāku pastāvēšanu salīdzinājumā ar sākotnēji paredzēto. Komisija uzskata, ka šāds kopuzņēmuma darbības pagarinājums vēl pēc 2006. gada ir nelietderīgs un dārgs, jo Uzraudzības iestāde 2006. gada laikā var pakāpeniski pārņemt visus pasākumus, ko pašlaik veic kopuzņēmums. Komisija ir uzsākusi attiecīgo noteikumu grozījumu procedūru, lai varētu izbeigt kopuzņēmuma Galileo darbību un Uzraudzības iestādei nodrošinātu tiesisko pamatu, kas dotu iespēju pārņemt vairumu pasākumu, ko pašlaik veic kopuzņēmums. Uzraudzības iestādei pakāpeniski tiks nodotas šādas darbības: - izstrādes posma izpildes uzraudzība – sistēmas tehniskā izstrāde, balstoties uz līgumu, kas jānoslēdz ar Eiropas Kosmosa aģentūru; - izvēršanas un darbības posmu sagatavošana un jo īpaši sarunas par koncesijas līgumu; - pētniecības pasākumi (6. un 7. pētniecības un attīstības pamatprogramma). Lai definētu un sekmētu turpmāko satelītu radionavigācijas sistēmas darbību, kā arī lai sagatavotos nākamās paaudzes satelītiem, Uzraudzības iestādei programmas izstrādes, izvēršanas un darbības posmos būs jāuzņemas vai jāfinansē daudzas pētniecības iniciatīvas; - zinātniskās darbības uzraudzība starptautiskās sadarbības kontekstā, jo īpaši ar Ķīnu un Izraēlu; - kopuzņēmuma likvidācijas procedūras pēc 2006. gada 31. decembra. Jāatzīmē, ka Uzraudzības iestādes 2006. gada budžetā, kāds tas bija iekļauts Komisijas ierosinātajā provizoriskajā 2006. gada budžeta projektā, gan objektīvu, gan jo īpaši juridisku iemeslu dēļ nebija iespējams atspoguļot šo situāciju. Tādēļ, ņemot vērā šos apstākļus, Uzraudzības iestādei līdz 2006. gada beigām jābūt pieejamiem līdzekļiem, īpaši personāla ziņā, kas vajadzīgi, lai pabeigtu kopuzņēmuma uzdevumus. Provizoriskais budžeta grozījumu projekts balstās uz aplēsi, ka 2006. gadā vajadzīgi 39 darbinieki (11 pieņemti darbā 2005. gadā, 9 – 2006. gada pirmajā ceturksnī un 19 – kolīdz budžeta lēmējiestāde būs apstiprinājusi budžeta grozījumus). Šī aplēse balstās uz Uzraudzības iestādes 2006. gada darba programmu un salīdzinājumu ar kopuzņēmuma Galileo darbinieku skaitu. Kopuzņēmumam, kurā 2006. gada sākumā bija 43 darbinieki, Uzraudzības iestādei jānodod visas darbības, līdzko Uzraudzības iestādei būs iespējams tās pārņemt, bet ne vēlāk kā līdz 2006. gada beigām. Tādēļ jāpanāk, lai vēlākais trešajā ceturksnī Uzraudzības iestādes rīcībā būtu visi 39 darbinieki un tādējādi tai būtu iespējams pārņemt attiecīgo informāciju un darbības, kam līdztekus notiktu atbilstoša kopuzņēmuma darbinieku skaita samazināšana līdz tā pilnīgai darbības pārtraukšanai 2006. gadā, netraucējot Galileo un EGNOS programmu pienācīgu norisi. Ierosinātais darbinieku skaita palielinājums no 20 līdz 39 augsti kvalificētiem darbiniekiem nozīmē ne tikai algu līmeņa palielināšanos, bet arī darbā pieņemšanas izdevumu pieaugumu paātrinātās procedūras dēļ, kā rezultātā radīsies papildu piemaksas par iekārtošanos dzīvesvietā un papildu pārcelšanās izdevumi. Uz darba intervijām tiks aicināti un darbā tiks pieņemti kandidāti no visdažādākajām valstīm. Uzraudzības iestādei līdz 2006. gada beigām vajadzīgi atbilstoši finanšu līdzekļi, lai tā varētu izpildīt uzdevumus, kas noteikti papildus sākotnēji plānotajiem. Tādēļ vajadzīgi papildu budžeta līdzekļi 3 050 000 euro apmērā. 2.2. Eiropas Aviācijas drošības aģentūra Eiropas Aviācijas drošības aģentūru (EADA) izveidoja ar Eiropas Parlamenta un Padomes 2002. gada 15. jūlija Regulu (EK) Nr. 1592/2002[3] par kopīgiem noteikumiem civilās aviācijas jomā un par Eiropas Aviācijas drošības aģentūras izveidi. Aģentūras uzdevumi ir noteikti minētās regulas 5. pantā, un tie ietver gaisa kuģu un uz tiem uzstādīto ražojumu, daļu un ierīču lidojumderīguma un vides sertifikāciju, konstruktoru un ražotāju sertifikāciju, gaisa kuģu un uz tiem uzstādīto ražojumu, daļu un ierīču lidojumderīguma kontroli un šo uzdevumu veikšanā iesaistīto struktūru un personāla apstiprināšanu. Attiecībā uz uzraudzību par to, kā dalībvalstis un attiecīgās struktūras piemēro Kopienas tiesības, regulā noteikts: - 45. pantā noteikts, ka Aģentūra Komisijai palīdz pārraudzīt regulas un tās īstenošanas noteikumu piemērošanu, veicot standartizācijas pārbaudes dalībvalstu kompetentajās iestādēs, un - 16. panta 4. punktā noteikts, ka Komisija nosaka aģentūras darba metodes standartizācijas pārbaudes uzdevumu veikšanai saskaņā ar 54. panta 2. punktā minēto procedūru (komitoloģija – padomdevēja komiteja). Atbilstīgi 16. panta 4. punktam Komisija tuvākajās nedēļās pieņems regulu par aģentūras darba metodēm standartizācijas pārbaudes uzdevumu veikšanai. Tā ietekmēs Aģentūras resursus attiecībā uz izdevumiem par pašas Aģentūras personāla apmācību un pārbaudes grupās ietilpstošā dalībvalstu personāla apmācību, kā arī attiecībā uz šo uzdevumu veikšanai nepieciešamo inspektoru skaitu. Saskaņā ar Komisijas ierosinātajiem noteikumiem Aģentūrai ir jāsagatavo standartizācijas pārbaužu procedūra, jānosaka kvalifikācijas kritēriji gan pašas Aģentūras, gan dalībvalstu personālam, kas veiks pārbaudes, un jāorganizē šā personāla apmācība. Aģentūrai būs arī jāveic pārbaudes un jāiesniedz ziņojumi pārbaudītajām valsts iestādēm un Komisijai. Visbeidzot, Aģentūrai papildus savu inspektoru komandējuma izmaksām būs jāatlīdzina arī pārbaudes grupās ietilpstošo valsts iestāžu inspektoru un valsts koordinatoru komandējuma izmaksas. Komisijas ierosinātā regula attiecas uz Aģentūras 2006. gada darba programmu. Tādēļ, ņemot vērā šos apstākļus, Eiropas Aviācijas drošības aģentūrai līdz 2006. gada beigām jābūt pieejamiem attiecīgiem līdzekļiem, īpaši personāla ziņā, kas vajadzīgi, lai pildītu minētos standartizācijas pārbaudes uzdevumus. Provizoriskais budžeta grozījumu projekts balstās uz aplēsi, ka 2006. gadā vajadzīgi 336 darbinieki (no tiem 328 plānoti 2006. gadā un 8 tiktu pieņemti, kolīdz budžeta lēmējiestāde būs apstiprinājusi budžeta grozījumus). Šī aplēse balstās uz EADA 2006. gada darba programmu. Ierosinātais darbinieku skaita palielinājums no 328 līdz 336 augsti kvalificētiem darbiniekiem nozīmē, ka palielināsies algām vajadzīgā summa, bet jo īpaši – komandējuma izdevumi. Eiropas Aviācijas drošības aģentūrai līdz 2006. gada beigām vajadzīgi atbilstoši finanšu līdzekļi, lai tā varētu izpildīt uzdevumus, kas paredzēti papildus sākotnēji plānotajiem. Tādēļ vajadzīgi papildu budžeta līdzekļi 1 114 000 euro apmērā. Vajadzīgie līdzekļi tiks iegūti no transporta drošības pozīcijas (06 02 03), pārceļot budžeta līdzekļus Enerģētikas un transporta politikas jomas ietvaros. 2.3. Eiropas Aģentūra operatīvās sadarbības pārvaldībai pie ārējām robežām FRONTEX aģentūras 2006. gada budžets, kāds tas bija iekļauts Komisijas ierosinātajā provizoriskajā 2006. gada budžeta projektā, bija sagatavots, balstoties uz Padomes regulas projektam par Aģentūras izveidi pievienoto tiesību akta finanšu pārskatu. Administratīvajiem izdevumiem (1. un 2. postenis) un darbības izdevumiem (3. postenis) prasītās summas bija attiecīgi 2,314 miljoni euro un 7,440 miljoni euro, tas ir, kopā 9,754 miljoni euro. Budžeta procedūras rezultātā 3. posteņa līdzekļi ar Parlamenta grozījumiem tika palielināti līdz 9,440 miljoniem euro. Tādējādi Kopienas piešķīrums Aģentūrai 2006. gadā pieauga līdz 11,754 miljoniem euro. Pagaidu darbinieku skaits palika 17, kā paredzēts finanšu pārskatā. FRONTEX aģentūras valde savā iepriekšējā sanāksmē 2006. gada 24. martā nolēma pieņemt jaunu štatu sarakstu un tādējādi pārskatīt 2006. gada budžetu. Jānorāda, ka FRONTEX darbu uzsāka 2005. gada rudenī. Tādējādi ierosinātās korekcijas balstās uz svaigu darba pieredzi un jo īpaši uz labāku savas administratīvās vides izpratni. Ir aplēsts, ka administratīvajiem izdevumiem būtu vajadzīgi 6,1 miljons euro un ka 2006. gadā būtu vajadzīgi 28 pagaidu darbinieki, tas ir, par 11 darbiniekiem vairāk. Līdz ar to, lai nepalielinātos Kopienas piešķīruma apjoms, jāveic apropriējumu pārcēlums 3,786 miljonu euro apmērā no 3. posteņa uz 1. un 2. posteni. Galvenais iemesls papildu administratīvo līdzekļu pieprasījumam ir tas, ka Aģentūras uzdevumu veikšanai nepieciešamā personāla skaits tika novērtēts par zemu. Ja šis grozījums netiks veikts, Aģentūra nevarēs nodrošināt nepieciešamo administratīvo atbalstu un iekšējās kontroles struktūras, kas vajadzīgas, lai pienācīgi vadītu tās darbu. Pagaidu darbinieki (37 % no kopējā darbinieku skaita) tiks norīkoti tikai vadības un administratīvos amatos. Personāla izmaksu aprēķinā ņemts vērā, ka darbinieki tiks pieņemti darbā pakāpeniski 2006. gada laikā. Šajā nolūkā marta beigās tika publicēti sludinājumi par 14 vakantiem amatiem. 3. VIII IEDAļA, B DAļA (EIROPAS DATU AIZSARDZīBAS UZRAUDZīTāJS) Eiropas datu aizsardzības uzraudzītāja kopējais budžets 2006. gadā ir 3 583 833 euro. Viena no budžeta pozīcijām ir B- 1 1 7 5 „Rakstiskās un mutiskās tulkošanas izmaksas”, kuras apropriējumu summa ir 112 491 euro. Šī summa tika aprēķināta, balstoties uz 2004. gadā un 2005. gada sākumā veikto tulkojumu apjomu, kas sāka palielināties 2005.gada otrajā pusē un iezīmē tendenci, kas acīmredzot turpināsies. Saskaņā ar administratīvās sadarbības līgumu, ko 2004. gada jūnijā noslēdza Eiropas Parlamenta, Padomes un Komisijas ģenerālsekretāri un Eiropas datu aizsardzības uzraudzītājs, tulkojumus veic Padome. 2005. gada jūlijā tika noslēgts līgums dienestu līmenī, kura mērķis bija noteikt sadarbības praktiskos aspektus, jo īpaši cenas, kuras atbilst Luksemburgas tulkošanas centra piemērotajām. Saskaņā ar līgumu cena ir 61,5 euro par lappusi, ja vien Eiropas datu aizsardzības uzraudzītājs nodrošina tulkošanas pieprasījumu pienācīgu plānošanu. Eiropas datu aizsardzības uzraudzītājs cenšas nodrošināt, lai tiktu pieprasīti tikai absolūti nepieciešamie tulkojumi: tīmekļa vietnes un biļetena tulkojumi divās valodās, gada pārskata tulkojumi 19 oficiālajās valodās, atbilžu sniegšana pilsoņiem viņu valodā, uzraudzītāja atzinumu par tiesību aktiem tulkojumi 19 valodās publicēšanai Oficiālajā Vēstnesī . 2005. gadā, kad tika iesniegts provizoriskais 2006. gada budžeta projekts, Eiropas datu aizsardzības uzraudzītājs bija darbojies nepilnus divus gadus. Tā bija jauna struktūra, kura atradās darbības izvēršanas posmā un kurai tādējādi vēl nebija vajadzīgās darbības pieredzes, lai sagatavotu prognozes. Tobrīd izstrādāto dokumentu bija samērā nedaudz, un, tā kā Eiropas datu aizsardzības uzraudzītājs vēl nebija noslēdzis pilnu darba ciklu, nebija attiecīgās pieredzes, lai budžetu sagatavotu, balstoties uz salīdzinājumu. Tagad ir iespējams pietiekami precīzi aplēst tulkojamo dokumentu apjomu un attiecīgās izmaksas. Tādēļ tiek iesniegts provizorisks 2006. gada budžeta grozījumu projekts, lūdzot budžeta pozīcijā B- 1 1 7 5 „Rakstiskās un mutiskās tulkošanas izmaksas” ietvertos 2006. gada apropriējumus palielināt no 112 491 euro līdz 667 036 euro. KOPSAVILKUMA TABULA PA FINANŠU PERSPEKTĪVAS POZĪCIJĀM Finanšu perspektīvas Pozīcija/apakšpozīcija | Finanšu perspektīva 2006. gadam | 2006. gada budžets, iesk. PBGP Nr. 1* – 2/2006 | PBGP Nr. 3/2006 | 2006. gada budžets, iesk. PBGP Nr. 1 – 3/2006 | |SA |MA |SA |MA |SA |MA |SA |MA | |1. LAUKSAIMNIECĪBA | | | | | | | | | |- Lauksaimniecības izdevumi |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Lauku attīstība un saistītie pasākumi |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Kopā |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Rezerve | | |1 567 280 000 | | | |1 567 280 000 | | | 2. STRUKTURĀLAS DARBĪBAS | | | | | | | | | |- Struktūrfondi |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Kohēzijas fonds |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Kopā |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Rezerve | | |61 995 010 | | | |61 995 010 | | | 3. IEKŠĒJĀS POLITIKAS JOMAS |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Rezerve | | |12 285 815 | | | |9 235 815 | | | 4. ĀRĒJIE PASĀKUMI |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Rezerve | | |-275 000 000 | | | |-275 000 000 | | | 5. PĀRVALDE |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Rezerve | | |51 630 183 | | | | 51 075 638 | | | 6. REZERVES |458 000 000 | |458 000 000 |458 000 000 | | |458 000 000 |458 000 000 | |- Garantijas rezerve |p.m. | |229 000 000 |229 000 000 | | |229 000 000 |229 000 000 | |- Rezerve ārkārtas palīdzībai |p.m. | |229 000 000 |229 000 000 | | |229 000 000 |229 000 000 | | Rezerve | | |p.m. | | | |p.m. | | | 7. PIRMSPIEVIENOŠANĀS ATBALSTS |3 566 000 000 | |2 572 159 038 |2 984 409 038 | | |2 572 159 038 |2 984 409 038 | | Rezerve | | | 1 085 400 000 | | | | 1 085 400 000 | | |8. KOMPENSĀCIJA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Rezerve | | | 499 668 | | | | 499 668 | | | KOPĀ | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Rezerve | | |2 504 090 676 |7 322 392 551 | | |2 500 486 131 |7 318 788 006 | | * Attiecībā uz PBGP Nr. 1 ESSF summa ir iekļauta papildus 3. un 7. pozīcijai saskaņā ar 2002. gada 7. novembra Iestāžu nolīgumu (OV C 283, 20.11.2002.). [1] OV L 248, 16.9.2002., 1. lpp. [2] OV L 246, 20.7.2004., 1. lpp. [3] OV L 240, 7.9.2002., 1. lpp.